**SYSTÉM HODNOTENIA ŽIAKOV**

**školský rok 2023/2024**

prerokovaný na PR dňa 31. 8. 2023

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

V Martine 31.8. 2023                                                PaedDr. Branislav Dubovec

                                                                                                      riaditeľ školy

|  |
| --- |
| **I. Všeobecné informácie**  |

Cieľom hodnotenia vzdelávacích výsledkov žiakov v škole je poskytnúť žiakovi a jeho

rodičom spätnú väzbu o tom, ako žiak zvládol danú problematiku, v čom má nedostatky, kde

má rezervy, aké sú jeho pokroky. Súčasťou hodnotenia je tiež povzbudenie do ďalšej práce,

návod, ako postupovať pri odstraňovaní nedostatkov.

 Cieľom je zhodnotiť prepojenie vedomostí so zručnosťami a spôsobilosťami. Budeme dbať na to, aby sme prostredníctvom hodnotenia nerozdeľovali žiakov na úspešných a neúspešných.

 Hodnotenie budeme robiť na základe určitých kritérií, prostredníctvom ktorých budeme

sledovať vývoj žiaka.

 Pri hodnotení učebných výsledkov žiakov so špeciálnymi výchovno-vzdelávacími potrebami sa bude brať do úvahy možný vplyv zdravotného znevýhodnenia žiaka na jeho školský výkon. Budeme odlišovať hodnotenie spôsobilostí od hodnotenia správania.

 Systém hodnotenia žiakov je vnútorný dokument školy, ktorý zhromažďuje všetky údaje o hodnotení a klasifikovaní žiakov na ZŠ s MŠ Podhájska 10A, Martin.

 Klasifikácia a hodnotenie žiakov vychádza z **Metodického pokynu č. 22/2011 na**

**hodnotenie žiakov základnej školy** č.2011-3121/12824:4-921 platného od 1.mája 2011.

Systém hodnotenia je rozdelený na tri časti:

· **Systém hodnotenie prospechu pre I. stupeň - (ISCED 1)**

· **Systém hodnotenia prospechu pre II. stupeň - (ISCED 2)**

· **Systém hodnotenia správania žiakov**

Systémom hodnotenia sa riadia všetci pedagogickí zamestnanci.

So systémom hodnotenia sú oboznámení všetci žiaci školy, rodičia a je umiestnený na

viditeľnom mieste v škole, zverejnený aj na internetovej stránke školy.

Systém hodnotenia bol prerokovaný na zasadnutiach predmetových komisií a metodického

združenia a schválený na pedagogickej rade.

***Systém hodnotenia nadobúda účinnosť 1. septembra 2023. Jeho platnosť je do 31.8. 2024.***

                                                                                      PaedDr. Branislav Dubovec

                                                                                                      riaditeľ školy

|  |
| --- |
|  **II. Kritériá kontroly a hodnotenia žiaka ISCED 1, primárne vzdelávanie** |

**Hodnotenie žiaka v 1. – 2. ročníku**

Klasifikácia žiaka v 1. a 2. ročníku sa vykonáva slovným hodnotením v predmetoch slovenský jazyk a literatúra, matematika a prvouka. Slovné hodnotenie je jednou z foriem hodnotenia, ktorého výsledky v jednotlivých predmetoch prvého a druhého ročníka sa vyjadrujú slovne štyrmi stupňami:

a)

dosiahol veľmi dobré výsledky,

b)

dosiahol dobré výsledky,

c)

dosiahol uspokojivé výsledky,

d)

dosiahol neuspokojivé výsledky.

**Stupeň dosiahol veľmi dobré výsledky**

Žiak je tvorivý a iniciatívny, uplatňuje vlastné nápady, je otvorený voči novým podnetom,

dokáže vyjadriť veku primerané postoje, ovláda poznatky, pojmy a zákonitosti podľa učebných osnov. Žiak vie vyhľadávať a využívať informácie, jeho myslenie je kritické, dokáže hľadať vlastné riešenia, uplatňovať osvojené kľúčové kompetencie, účinne si organizuje svoju prácu a je schopný samostatne pracovať po predchádzajúcom návode učiteľa. Pri riešení úloh pohotovo uplatňuje logické operácie, číta s porozumením súvislé texty, funkčne využíva matematické vedomosti a zručnosti. V presnosti a úplnosti požadovaných poznatkov, faktov a pojmov a vo vzťahu medzi nimi má nepodstatné medzery. Osvojené poznatky a zručnosti aplikuje pri riešení teoretických a praktických úloh samostatne, s minimálnymi odchýlkami. Jeho ústny aj písomný prejav je správny, výstižný. Grafický prejav je estetický. Výsledky jeho činností sú veľmi dobré, originálne.

**Stupeň dosiahol dobré výsledky**

Žiak sa snaží byť tvorivý, iniciatívny, ovláda poznatky, pojmy a zákonitosti podľa učebných osnov a vie ich využívať. Má osvojené kľúčové kompetencie, ktoré s miernou podporou

učiteľa aplikuje pri intelektuálnych, motorických, praktických a iných činnostiach. Osvojenú

slovnú zásobu dokáže používať pri komunikácii, hodnotení javov a zákonitostí samostatne

a kreatívne alebo s menšími podnetmi učiteľa. Číta s porozumení m, pri riešení úloh uplatňuje

logiku. Občas potrebuje usmernenie a motiváciu k ďalšiemu sebazdokonaľovaniu. Jeho ústny

aj písomný prejav je menej presný a výstižný. Grafický prejav je estetický, bez väčších

nepresností. Kvalita výsledkov činností žiaka je dobrá.

**Stupeň dosiahol uspokojivé výsledky**

Žiak nerozširuje svoju tvorivosť, chýba mu iniciatívnosť, priemerne si osvojuje poznatky

a zákonitosti podľa učebných osnov. Pri riešení teoretických a praktických úloh s

uplatňovaním kľúčových kompetencií sa vyskytujú nedostatky. Je nesamostatný pri

využívaní poznatkov, zdržanlivý pri vyjadrovaní svojich postojov, podlieha stereotypu. Čítať s porozumením dokáže len s pomocou učiteľa. Jeho ústny a písomný prejav má v správnosti, presnosti a výstižnosti nedostatky. Grafický prejav je málo estetický. Žiak často potrebuje usmernenie svojej práce, kvalita výsledkov jeho činností je uspokojivá.

**Stupeň dosiahol neuspokojivé výsledky**

Žiak si neosvojil vedomosti a zákonitosti požadované učebnými osnovami, nedokáže

ich využívať. Prejavuje slabšie vyjadrovacie schopnosti, nespĺňa kritériá pri riešení

teoretických a praktických úloh s uplatňovaním kľúčových kompetencií. Je nesamostatný pri

využívaní poznatkov, hodnotení javov, nevie svoje vedomosti uplatniť ani na podnet učiteľa.

Pri využívaní poznatkov potrebuje sústavnú pomoc. Jeho ústny a písomný prejav má

V správnosti, presnosti a výstižnosti podstatné nedostatky, grafický prejav je na nízkej úrovni.

Žiak nedokáže uspokojivo pracovať, kvalita výsledkov jeho činností je neuspokojivá.

Prospech z jednotlivých vyučovacích predmetov sa na vysvedčení pre 1. – 2. ročník základnej školy vyjadruje štyrmi stupňami. Súčasťou vysvedčenia 1. – 2. ročníka môže byť slovný komentár za každý polrok, v ktorom je súhrn zhodnotenia vedomostí, zručností, návykov a postojov žiaka. Obsah slovného komentára nesmie obsahovať negatívne odsudzujúce výroky, aby nepôsobil deštruktívne, ale vždy konštruktívne a povzbudzujúco, má byť zameraný na pozitívnu motiváciu k ďalšiemu vzdelávaniu s prihliadnutím na individuálne

**Neklasifikované predmety 1. – 4. ročník**

V 1. ročníku sú vyučovacie predmety TSV, HUV, VYV, NBV, ETV, ANJ, KSM neklasifikované.

V 2. ročníku sú vyučovacie predmety TSV, HUV, NBV, ETV, VYV, KSM, ANJ,TEF neklasifikované.

V 3. – 4. ročníku sú vyučovacie predmety TSV, HUV, VYV, PVC, ETV, NBV, INF, TEF neklasifikované.

Žiakovi, ktorý je v niektorom vyučovacom predmete neklasifikovaný (nehodnotený), sa na vysvedčení a v katalógovom liste uvádza namiesto klasifikačného stupňa alebo slovného hodnotenia slovo:

* 1. absolvoval, ak sa žiak aktívne zúčastňoval na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,
	2. neabsolvoval, ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval,
	3. neabsolvoval, ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa; celkové hodnotenie takého žiaka je neprospel.

Žiaci sú počas výchovno – vzdelávacieho procesu pozitívne motivovaní k práci povzbudením, pochvalou, príp. odporučením k zlepšeniu práce. Vedení sú k aktívnej účasti na hodinách a ku kladnému vzťahu k predmetu.

**Pod aktívnou účasťou podľa bodu a v jednotlivých predmetoch je potrebné rozumieť nasledovné aktivity a činnosti:**

**Telesná výchova**

• aktívne zapájanie sa do športových aktivít, hier a súťaží

• podávanie športových výkonov v rámci svojich schopností a možností

• dodržiavanie pokynov a pravidiel v športových činnostiach

• pravidelné nosenie cvičebného úboru

**Výtvarná výchova**

• prijímanie nových vyjadrovacích prostriedkov

• dodržiavanie výtvarných techník a postupov

• aktívny prístup k danej téme

• originalita, samostatnosť vo výtvarnom prejave

• snaha, vytrvalosť, tvorivosť

• veku primerané názory na výtvarné umenie

• tolerancia voči tvorivým prejavom iných, ich názorom a vkusu

• príprava pomôcok na prácu Informatika

• dodržiavanie zásad bezpečnej práce s počítačom,

• dodržiavanie pokynov učiteľa pri práci s počítačom,

• aktívny prístup k práci,

• oboznamovanie sa so zaujímavosťami v oblasti IKT, ...

• vypracovanie projektov v PowerPointe a ich prezentácia.

**Hudobná výchova**

• aktívne zapájanie sa do hudobných, speváckych a tanečných aktivít: hudobná rozcvička, rytmizačné cvičenia, solmizačné slabiky, spoločné spievanie piesní, podľa záujmu prezentácia spevu vo dvojiciach alebo individuálne, spoločný nácvik jednoduchých tanečných útvarov

• oboznamovanie sa s rôznymi žánrami hudba a druhmi hudobných nástrojov

**Etická výchova / Náboženská výchova**

• komunikácia, rozhovory a diskusie

• vyhľadávanie zdrojov v encyklopédiách a na internete

• zapájanie sa do tímovej práce

• tvorba a prezentácia projektov

• riešenie rolových a problémových úloh

**Korčuľovanie a iné sezónne hry**

• aktívne zapájanie sa do športových aktivít, hier a súťaží na ľade

• podávanie športových výkonov v rámci svojich schopností a možností

• dôsledné dodržiavanie pokynov a pravidiel v športových činnostiach

• pravidelné nosenie korčuliarskeho výstroja Anglický jazyk

• komunikácia, rozhovory

• zapájanie sa do tímovej práce a rolových úloh

• osvojovanie si slovnej zásoby hravou formou

• tvorba projektov

**Tvorivé čítanie**

• aktívna práca na hodine – čítanie vlastnej knihy, prezentácia prečítanej knihy, hlasné čítanie spoločnej knihy, vedenie si Čitateľského denníka

• komunikácia a spolupráca žiaka s učiteľom a spolužiakmi

• skupinová práca, práca vo dvojici a individuálna práca pri nácviku, ale aj riešení testov čitateľskej gramotnosti

**Pracovné vyučovanie**

• zapájanie sa do praktických činností na vyučovaní

• dokončenie práce a jej prezentácia

• záujem o pracovnú činnosť na vyučovaní

• uplatňovanie vlastnej predstavivosti a fantázie

• schopnosť pracovať s rôznymi materiálmi

• dodržiavanie zásad bezpečnej práce s materiálom a pracovnými nástrojmi

• pravidelné nosenie potrebných pomôcok na vyučovanie

**1. SLOVENSKÝ JAZYK A LITERATÚRA**

**HODNOTÍME**:

* kontrolné práce na záver prebratého tematického celku - budú vopred ohlásené,
* písomné práce štvrťročné, polročné, trištvrte ročné, koncoročné - budú ohlásené min. týždeň vopred,
* kontrolné diktáty, tematické diktáty, pravopisné cvičenia, doplňovacie cvičenia,
* ústne odpovede,
* odpisy a prepisy textov v 1. a 2. ročníku,
* krátke slohové práce v 3. a 4. ročníku,
* technika  čítania, čítanie s porozumením, reprodukcia textu, orientácia v texte, prednes, vedenie  čitateľského denníka a prezentácia prečítanej knihy,
* aktivita na vyučovaní,
* pravidelná domáca príprava.

**Klasifikačná stupnica hodnotenia písomných prác:**

|  |
| --- |
| *Stupnica hodnotenia - známky* |
| *100 – 90 %* | *1* | *Výborný* |
| *89 – 75 %* | *2* | *Chválitebný* |
| *74 – 50 %* | *3* | *Dobrý* |
| *49 – 25 %* | *4* | *Dostatočný* |
| *24 – 0 %* | *5* | *Nedostatočný* |

**Výstupné písomné práce** v 4. ročníku zo slovenského jazyka sú tvorené vedením školy.

**Diktáty**

**Počet kontrolných diktátov v jednotlivých ročníkoch:**

**1.      ročník –** V 1. ročníku neurčujeme počet kontrolných diktátov, ani ich zameranie, tento ročník je špecifický. Je v kompetencii vyučujúceho, aby objektívne zvážil, koľko kontrolných diktátov so žiakmi napíše a na  čo budú zamerané. Diktáty sú hodnotené počtom chýb.

**2.   – 4. ročník – minimálne 5 kontrolných diktátov**

V 2. ročníku sú diktáty hodnotené počtom chýb. V 3. – 4. ročníku sú diktáty hodnotené podľa nasledujúcej stupnice:

**Klasifikačná stupnica na hodnotenie kontrolných diktátov:**

|  |  |  |
| --- | --- | --- |
| *Stupnica hodnotenia – diktáty 3. ročník* |  | *Stupnica hodnotenia – diktáty 4. ročník* |
| *0 – 2 chyby* | *1* | *Výborný* |  | *0 – 1 chyby* | *1* | *Výborný* |
| *3 – 4 chyby* | *2* | *Chválitebný* |  | *2 – 3 chyby* | *2* | *Chválitebný* |
| *5 – 7 chýb* | *3* | *Dobrý* |  | *4 – 7 chýb* | *3* | *Dobrý* |
| *8 – 10 chýb* | *4* | *Dostatočný* |  | *8 – 10 chýb* | *4* | *Dostatočný* |
| *11 a viac chýb* | *5* | *Nedostatočný* |  | *11 a viac chýb* | *5* | *Nedostatočný* |

**Kontrolné diktáty** Vstupný diktát – nie je klasifikovaný známkou, je vyhodnotený počtom chýb.

Štvrťročný, polročný, trištvrte ročný, koncoročný diktát je hodnotený známkou. Musí byť tvorený súvislým textom.

Kontrolný diktát musí obsahovať **stanovený počet slov** /primerané veku žiakov/.

***1. ročník    10 – 13 slov 3. ročník   20 - 30 slov***

***2. ročník   10 – 20 slov 4. ročník   30 - 40 slov***

**Tematické diktáty** – sa píšu po prebratí daného učiva, na ktoré je diktát zameraný. Nemusí byť tvorený súvislým textom.

**Nácvičné diktáty** sú neklasifikované a píšu sa podľa potreby, sú zamerané na upevňovanie preberaného  učiva. Nemusí ísť o súvislé texty. O správnosti sú žiaci informovaní počtom chýb alebo bodov.

**Váhové rozlíšenie známok - stanovenie výslednej známky za klasifikačné obdobie na základe rozdielnej váhy priradenej hodnotenej činnosti**

Jednotlivým hodnoteným činnostiam žiakov sú priradené rozdielne váhy. Výsledná známka je stanovená na základe systematickej práce žiakov, kvality vedomostí a zručností, ktoré žiaci majú preukázať pri jednotlivých druhoch previerok, tak ústnych ako aj písomných.

|  |  |  |  |  |
| --- | --- | --- | --- | --- |
| **SJL** | **2,5x** | **2x** | **1x** | **0,5x** |
|  | Štvrťročná písomná prácaPolročná písomná prácaTrištvrte ročná písomná prácaKoncoročná písomná práca | Tematické práceKontrolné diktátyTematické diktátyČítanie | Ústna odpoveďPravopisné cvičeniaSloh | AktivitaDomáca príprava |

**2. MATEMATIKA**

**HODNOTÍME**:

* písomné práce na záver prebratého tematického celku - budú vopred ohlásené
* písomné práce štvrťročné, polročné, trištvrte ročné, koncoročné - budú ohlásené min. týždeň vopred
* päťminútovky
* ústne skúšanie
* geometria

**Klasifikačná stupnica hodnotenia písomných prác:**

|  |
| --- |
| *Stupnica hodnotenia - známky* |
| *100 – 90 %* | *1* | *Výborný* |
| *89 – 75 %* | *2* | *Chválitebný* |
| *74 – 50 %* | *3* | *Dobrý* |
| *49 – 25 %* | *4* | *Dostatočný* |
| *24 – 0 %* | *5* | *Nedostatočný* |

**Váhové rozlíšenie známok:**

|  |  |  |  |  |
| --- | --- | --- | --- | --- |
| **MAT** | **2,5x** | **2x** | **1x** | **0,5x** |
|  | Štvrťročná pís. prácaPolročná písomná prácaTrištvrte ročná pís.prácaKoncoročná pís. práca | Tematické práce | Ústne skúšaniePäťminútovkyGeometria | AktivitaDomáca príprava |

**3.  ANGLICKÝ JAZYK**

**Hodnotíme:**

* testy po jednotlivej lekcii - budú vopred ohlásené
* sumárne testy - budú vopred ohlásené
* krátke dialógy
* ústne skúšanie (čítanie, slovná zásoba, gramatika, výslovnosť, porozumenie)
* päťminútovky (slovná zásoba, gramatika)
* projekty (forma, obsah, prezentácia)
* aktivita na vyučovaní
* domáca príprava

V 1. – 2. ročníku je predmet Anglický jazyk neklasifikovaný. V 3. a 4. ročníku je predmet klasifikovaný.

**Klasifikačná stupnica hodnotenia testov:**

|  |
| --- |
| *Stupnica hodnotenia - známky* |
| *100 – 90 %* | *1* | *Výborný* |
| *89 – 75 %* | *2* | *Chválitebný* |
| *74 – 50 %* | *3* | *Dobrý* |
| *49 – 25 %* | *4* | *Dostatočný* |
| *24 – 0 %* | *5* | *Nedostatočný* |

**Váhové rozlíšenie známok:**

|  |  |  |  |  |
| --- | --- | --- | --- | --- |
| **ANJ** | **2x** | **1,5x** | **1x** | **0,25** |
|  | Testy z lekciíSumárne testy | GramatikaKonverzácia | Slovná zásobaPäťminútovkyČítanieProjekty | AktivitaDomáca príprava |

**4.  PRVOUKA, PRÍRODOVEDA, VLASTIVEDA**

HODNOTÍME:

* tematické práce po prebratí tematických celkov – budú ohlásené min. týždeň vopred
* ústna odpoveď minimálne 1 krát za polrok – na hodinu je potrebné vedieť nové učivo a dve učivá z opakovania
* päťminútovky – môžu písať neohlásene - len z nového učiva
* práca s atlasom, encyklopédiou, mapou
* projekty – hodnotené známkou po ústnej prezentácii
* aktivita, zapájanie sa do skupinových prác, projektov a praktických úloh
* domáca príprava

**Klasifikačná stupnica hodnotenia písomných prác:**

|  |
| --- |
| *Stupnica hodnotenia - známky* |
| *100 – 90 %* | *1* | *Výborný* |
| *89 – 75 %* | *2* | *Chválitebný* |
| *74 – 50 %* | *3* | *Dobrý* |
| *49 – 25 %* | *4* | *Dostatočný* |
| *24 – 0 %* | *5* | *Nedostatočný* |

**Hodnotenie verbálneho prejavu:**

**1 - (výborný) -**samostatná, plynulá odpoveď, správne odpovede na otázky učiteľa

**2 - (chválitebný) –** čiastočná samostatná odpoveď,správna odpoveď na pomocné otázky učiteľa

**3 - (dobrý) -** na časť otázok nevie správne odpovedať ani vysvetliť niektoré javy **4 - (dostatočný) -** prejavuje závažné nedostatky a medzery v základných vedomostiach, ale s pomocou učiteľa ich dokáže zodpovedať **5 - (nedostatočný**) – nedostatočné vedomosti, neovláda preberané učivo

**Váhové rozlíšenie známok:**

|  |  |
| --- | --- |
| **PVO, VLA, PDA** | **Rovnaká váha známok** |
| Tematické práce, Ústna odpoveď, Päťminútovky, Projekty, Aktivita |

**SPRÁVANIE**

**Správanie žiaka sa klasifikuje týmito stupňami:**

* 1. – veľmi dobré,
	2. – uspokojivé,
	3. – menej uspokojivé,
	4. – neuspokojivé.

**Stupeň 1 (veľmi dobré)**

Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

**Stupeň 2 (uspokojivé)**

Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

**Stupeň 3 (menej uspokojivé)**

Žiak závažne porušuje pravidlá správania a školský poriadok alebo sa dopúšťa ďalších previnení.

**Stupeň 4 (neuspokojivé)**

Žiak sústavne porušuje pravidlá správania a  školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.

|  |
| --- |
| **III. Kritériá kontroly a hodnotenia žiaka ISCED 2, nižšie sekundárne vzdelávanie** |

 Žiaci 5. – 9. ročníka budú  hodnotení podľa Metodických pokynov na hodnotenie a klasifikáciu č. 22/2011 z 1. mája 2011.

|  |  |  |
| --- | --- | --- |
| 1. ***Vzdelávacia oblasť***
 | 1. ***Predmet***
 | ***Hodnotenie*** |
| **Jazyk a komunikácia**  | slovenský jazyk a  literatúra  | klasifikácia známkou |
| prvý cudzí jazyk – anglický jazyk | klasifikácia známkou |
| druhý cudzí jazyk - nemecký, ruský jazyk  | klasifikácia známkou |
| **Človek a príroda** | fyzika  | klasifikácia známkou |
| chémia | klasifikácia známkou |
| biológia | klasifikácia známkou |
| **Človek a spoločnosť** | dejepis | klasifikácia známkou |
| geografia | klasifikácia známkou |
| občianska náuka | slovne – absolvoval(a)/ neabsolvoval(a) |
| profesijná orientácia | slovne – absolvoval(a)/ neabsolvoval(a) |
| **Človek a hodnoty**  | etická výchova /náboženská výchova /  | slovne – absolvoval(a)/ neabsolvoval(a) |
| **Matematika a práca s informáciami** | matematika | klasifikácia známkou |
| informatika | klasifikácia známkou |
| tvorba projektu a prezentačné zručnosti (TBZ) | klasifikácia známkou |
| **Človek a svet práce**  | technika | slovne – absolvoval(a)/ neabsolvoval(a) |
| **Umenie a kultúra**  | výtvarná výchova  | slovne – absolvoval(a)/ neabsolvoval(a) |
| hudobná výchova  | slovne – absolvoval(a)/ neabsolvoval(a) |
| **Zdravie a pohyb**  | telesná a športová výchova  | slovne – absolvoval(a)/ neabsolvoval(a) |
| športová príprava (SRL) | slovne – absolvoval(a)/ neabsolvoval(a) |
| rehabilitačné plávanie(RPL) | slovne – absolvoval(a)/ neabsolvoval(a) |
| mladý záchranár (MLZ) | slovne – absolvoval(a)/ neabsolvoval(a) |

Postup pri hodnotení žiaka v náhradnom termíne, komisionálnych a opravných skúškach určujú články 5, 6 a 7 MP č. 22/2011.

**1. SLOVENSKÝ JAZYK A LITERATÚRA**

**Postup pri hodnotení klasifikáciou**

V rámci predmetu slovenský jazyk a literatúra sú hodnotené tri zložky predmetu: jazyk, sloh a literatúra.

  **Predmetom klasifikácie** v predmete slovenský jazyk a literatúra sú výsledky, ktoré žiak dosiahol v rámci jednotlivých zložiek predmetu: jazyková, slohová a literárna zložka, ktoré sú v súlade s požiadavkami učebných osnov a vzdelávacích štandardov ŠkVP.  Hodnotí sa schopnosť používať osvojené vedomosti, zručnosti a návyky v konkrétnych situáciách.

            Predmetom klasifikácie v predmete slovenský jazyk a literatúra  je **obsahová kvalita a jazyková správnosť ústnej odpovede**, t.j. rozsah slovnej zásoby, gramatická správnosť, štylistická pôsobivosť a stupeň rečovej pohotovosti. **V písomnom prejave** má žiak preukázať komplexnosť ovládania spisovného jazyka, mieru tvorivosti a celkovú vzdelanosť a kultúrnosť v miere vychádzajúcej z učebných osnov a vzdelávacích štandardov.

V rámci predmetu slovenský jazyk a literatúra sú učebnými osnovami presne stanovené zamerania a počty povinne klasifikovaných kontrolných diktátov a písomných prác (kontrolné slohové práce), ktoré má žiak absolvovať v príslušnom ročníku.

Predmet slovenský jazyk a literatúra **bude hodnotený** ústnou aj písomnou formou. **Pri ústnej forme kontroly** úrovne osvojenia poznatkov bude uprednostňované prezentovanie poznatkov žiakmi na základe dobrovoľnej odpovede žiaka, alebo určenia konkrétneho žiaka učiteľom. Bude sa zisťovať a hodnotiť najmä osvojenie základných poznatkov stanovených výkonovou časťou vzdelávacieho štandardu. **Písomnou formou** bude kontrolované a hodnotené osvojenie si základných poznatkov prostredníctvom písomky alebo didaktického testu na konci tematického celku. Zručnosti pri praktických aktivitách budú hodnotené slovne so stručným komentárom k výkonu žiaka. Samostatná práca žiakov a schopnosti práce s textom budú hodnotené priebežne verbálnou formou. Úroveň kombinovaných verbálnych, písomných, grafických prejavov a komunikatívnych zručností bude kontrolovaná a hodnotená prostredníctvom prezentácie projektov podľa kritérií na základe dohody učiteľa so žiakmi.

**Písomné prejavy zo SJL:**

V rámci predmetu slovenský jazyk a literatúra sú učebnými osnovami(UO) presne stanovené zamerania a počty povinne klasifikovaných kontrolných diktátov, ktoré má žiak absolvovať v príslušnom ročníku, a to:

**Klasifikácia kontrolných diktátov:**

***Počet kontrolných diktátov v každom ročníku 4 /zošit č. 524/***

***Počet slov:*** 5.roč. 65-70 / vstupný - informatívny, polročný, výstupný, 1 tematický/

                    6.roč. 85 / vstupný - informatívny, polročný, výstupný, 2 tematické/

                     7.roč. 100 / vstupný - informatívny, polročný, výstupný, 2 tematické/

                     8.roč. 120 / vstupný - informatívny, polročný, výstupný, 2 tematické/

                      9.roč. 150 / vstupný - informatívny, polročný, výstupný, 2 tematické/

**výborný (1)...............0 – 1chyba /**opravujeme slovo, v ktorom je chyba**/**

**chválitebný (2).............2 – 3chyby /**opravujeme slovo, v ktorom je chyba**/**

**dobrý (3)............. 4 - 7 chýb** /opravujeme celé vety/

**dostatočný (4).............8 - 10 chýb** /opravujeme celé vety/

**nedostatočný (5)............11 a viac chýb** /opravujeme celý diktát/

Na napísanie a analýzu kontrolného diktátu sa odporúčajú **2** vyučovacie hodiny.

**Klasifikácia kontrolných slohových prác:** /píšeme na linkované dvojhárky/

Kontrolné slohové práce budú **klasifikované jednou známkou**, pričom známka bude vyjadrená slovne (výborný, chválitebný, dobrý, dostatočný, nedostatočný). Bude vyjadrovať **hodnotenie dodržania slohového útvaru, slohového postupu, štylizácie a hodnotenie pravopisu, estetickej úpravy textu (sloh; úprava a pravopis).**

V prípade úplného odklonu od témy alebo úplného nedodržania žánru nezíska žiak žiadne body.

**Kritériá hodnotenia:**

1. ***Vonkajšia forma 4 body:*** čitateľnosť, čistota textu (bez škrtania), dodržanie okrajov, odsekov, celková úprava
2. ***Vnútorná forma 20 bodov:***

§  obsah - dodržanie témy **4b**.

§  kompozícia - dodržanie slohového postupu (žánrovej formy), nadväznosť - logickosť textu, členenie textu **5b**.

§  jazyk- správne využitie jazykových prostriedkov pre daný slohový útvar, syntaktická a morfologická správnosť, pestrá modalita viet **4b**.

§  pravopis - **3b**.

§  štýl - tvorivé využitie lexiky,

§  originálnosť vo vyjadrovaní, využitie štylistických príznakových slov **4b**.

1. ***Celkové vyznenie práce - 4 body:*** práca by nemala obsahovať nepravdy, nelogické závery, proti rasové a antihumánne názory.

**Klasifikácia didaktických testov:**

Po ukončení tematického celku pripraví vyučujúci súborný didaktický test na overenie komplexných vedomostí a zručností žiakov **min.6x/ročne**.

 Otázky v didaktickom teste nesmú prevýšiť stanovenú úroveň vzdelávacích výstupov. Kritériá hodnotenia musia byť súčasťou didaktického testu**.** Žiaci budú s nimi oboznámení. **Výsledky didaktického testu sú významnou súčasťou sumatívneho hodnotenia.**

**Hodnotiaca škála -** prijatá bodová stupnica(viď príloha č.1) a percentuálna stupnica

**100 % – 90 % – 1 ( výborný )**

 **89 % – 75 % – 2 ( chválitebný )**

 **74 % – 50 % – 3 ( dobrý )**

 **49 % – 25 % – 4 ( dostatočný )**

 **24 % – 0 % – 5 ( nedostatočný )**

Didaktické testy, bleskovky, frontálne skúšanie, kontrolné diktáty a tému školskej písomnej práce pripravuje vyučujúci.

**Hodnotenie projektov:** hodnotíme 4 zložky v sumáre **20 bodov** (príloha č.1)

§  obsah - náročnosť témy, originalita, rozsah práce, náročnosť, využitie IKT **10b**.

§  samostatnosť prejavu - prezentácia, orientácia v projekte **5b**.

§  gramatická stránka - **2b**.

§  estetická stránka - **3b**.

Výsledná klasifikácia sa odvíja od dosiahnutého percentuálneho bodového úspechu prevedeného na známku podľa prílohy č. 3.

 **Ústne previerky vedomostí žiakov**

Pri verbálnej kontrole budeme zisťovať a hodnotiť osvojenie základných poznatkov stanovených výkonovou časťou UO ŠkVP min. 2x/ročne. Po ústnej odpovedi oznámi učiteľ známku ihneď, pri hodnotení úloh a cvičení sa využíva slovné hodnotenie formou stručného komentáru.

**Sumatívne hodnotenie žiakov v klasifikačných obdobiach**

Cieľom hodnotenia vzdelávacích výsledkov žiakov bude poskytnúť žiakovi a jeho rodičom spätnú väzbu o tom, ako žiak zvládol danú problematiku, v čom má nedostatky, kde má rezervy, aké sú jeho pokroky. Súčasťou hodnotenia bude tiež povzbudenie do ďalšej práce, návod, ako postupovať pri odstraňovaní nedostatkov. Hodnotené bude aj prepojenie vedomostí so zručnosťami a spôsobilosťami.

***Pri záverečnom hodnotení žiaka v klasifikačnom období majú známky rozdielnu váhu a využíva sa vážený priemer známok.***

**Váha čiastkových známok je nasledovná:**

Vstupná previerka v 5. ročníku je informatívna a bez známky

|  |  |
| --- | --- |
| **Polročná písomná práca** |  **3x** |
| **Slohové práce** |  **2,5x** |
| **Tematické práce, ústna odpoveď, diktáty** |  **2x** |
| **Bleskovky, projekty** |  **1,5x** |
| **Aktivita, domáce úlohy** |  **1x** |

**2. CUDZIE JAZYKY – ANJ, NEJ, RUJ**

Hodnotenie a klasifikácia v cudzom jazyku sleduje základné všeobecné, sociolingvistické a komunikačné kompetencie, ktoré sa prejavujú vo využívaní základných komunikačných zručností **: čítanie s porozumením**

 **písanie**

 **počúvanie s porozumením**

 **samostatný ústny prejav a rozhovory**

Pri hodnotení sa berú do úvahy tieto aspekty: obsahová primeranosť, výber jazykových prostriedkov a slovnej zásoby, plynulosť vyjadrovania, jazyková správnosť a štruktúra odpovede. Náročnosť sledovaných javov musí zodpovedať náročnosti definovanej v učebných osnovách vo vzdelávacích štandardoch a v Školskom vzdelávacom programe.

 Hodnotenie žiaka zahŕňa nasledovné formy a metódy overovania požiadaviek na jeho vedomosti a zručnosti:

**písomné** - didaktický test po každom tematickom celku

 - krátke previerky zo slovnej zásoby a preberaných gramatických javov na

 priebežné zisťovanie úrovne zvládnutia učiva,

* + vypracovanie projektov k jednotlivým tematickým celkom a ich

 prezentácia

**ústne** – rozhovor, situačný rozhovor, opis obrázka.

 - vypracovanie domácich úloh

 - aktivita na vyučovaní

 - schopnosť komunikácie

 - účasť v súťažiach v rámci predmetu

 - schopnosť uplatňovať získané vedomosti a zručnosti pri riešení konkrétnych úloh

**Didaktický test**

Žiak musí byť oboznámený vopred s termínom písania testu. Doba písania testu trvá približne 25 až 30 minút.

Jednotlivé úlohy v testoch, sa bodujú a následne percentuálne vyhodnocujú a známkujú.

100% - 90% - 1

 89% - 75% - 2

 74% - 50% - 3

 49% - 25% - 4

 24% - 0% - 5

Výsledky testu musia byť oznámené do 10 dní.

**Krátke previerky**, **testy** a **päťminútovky** – sú zamerané na priebežnú kontrolu zvládania učiva a pripravenosti na vyučovanie a nemusia byť vopred oznamované. Doba previerky je 5 až 15 minút. Jednotlivé úlohy sú bodované a hodnotené známkou.

**Projektová práca hodnotíme dvoma známkami – forma a prezentácia projektu**

**Forma** :V projektovej práci sa hodnotia nasledujúce oblasti: tvorivosť, fantáziu, vynaložené úsilie, úpravu( písomnú, grafickú) ,slovná zásoba a dodržanie formy zadaného projektu.

**Pri prezentácii** sa hodnotí schopnosť vyjadriť vlastné myšlienky prebranou SZ a naučenými gramatickými štruktúrami, lingvistickú správnosť, plynulosť jazykového prejavu, zrozumiteľnosť a celková kultúra vystupovania

V prípade, že žiak nevypracuje projekt, je hodnotený známkou nedostatočný.

Pri **ústnej odpovedi** sa hodnotí vhodnosť jazykových prostriedkov, bohatosť slovnej zásoby, plynulosť rečového prejavu, gramatická správnosť ,výslovnosť a správna intonácia úroveň porozumenia textu a schopnosť reprodukcie textu. Žiak je ihneď ohodnotený známkou, ktorá je zdôvodnená.

**Intervaly:** didaktické testy po prebratí tematického celku, min. 5- krát ročne

 Krátke previerky– priebežne, (slúžia na spätnú väzbu, frekvencia podľa potreby)

 projekty – po vybratom tematickom celku min. 2 - krát ročne

 ústne odpovede – min. 2 - krát ročne

**Pri záverečnom – sumatívnom hodnotení žiaka v jednotlivých klasifikačných obdobiach má každá známka rozdielnu váhu.**

**Didaktické testy, ústne odpovede  -** váha známky  3
**Previerky -** váha známky  2 **Tvorivé písanie,  aktivita , počúvanie s porozumením -** váha známky 1 **DÚ , päťminútovky,  situačné dialógy -** váha  známky  0,5

Pri hodnotení má vyučujúci na zreteli jeho informatívnu, korekčnú a motivačnú funkciu. Vyučujúci dbá na pravidelnosť v hodnotení s ohľadom na vývoj konkrétneho žiaka, kombinuje slovné hodnotenie s hodnotením známkou a rešpektuje vekové a individuálne osobitosti žiaka. Výsledná známka na konci klasifikačného obdobia nie je aritmetickým priemerom známok.

**3. DEJEPIS, GEOGRAFIA, OBČIANSKA NÁUKA**

**Predmet kontroly:** dosiahnuté vedomosti, zručnosti a osvojené základné poznatky stanovené výkonovou časťou vzdelávacieho štandardu v jednotlivých ročníkoch ŠkVP.

**Metódy a formy kontroly:**

* Verbálna odpoveď žiaka na základe výberu učiteľa
* Hodnotenie projektov, referátov a iných samostatných prác
* Písomné hodnotenie podľa potreby
* Hodnotenie práce s mapou v predmete  geografia, v dejepise je práca s mapou súčasť odpovede, nehodnotí sa samostatne

 **Nástroje**: kontrolné práce, krátke previerky, ústna odpoveď, aktivita žiaka (samostatná

                  práca)

 I**ntervaly**: *kontrolné práce*– priebežne, po prebratí tematických celkov,

*krátke previerky (pracovné listy)* – priebežne, podľa potreby a podľa uváženia pedagóga.

*projekty* – priebežne podľa potreby, v dejepise aj pri aktuálnych výročiach – pri časovej dotácii 1 hodina týždenne minimálne 1x za rok, pri dotácii 2 hod. týždenne min. 2x/ročne

*ústna odpoveď* – minimálne 1x/ polrok

*aktivita žiaka* - priebežne

**Hodnotiaca škála v % a bodová stupnica – testy, kontrolné práce**

100% - 90%    -     1 (výborný)

89% - 75%       -    2 (chválitebný)

74% - 50%       -    3 (dobrý)

49% - 25%       -    4 (dostatočný)

24% - 0%         -    5 ( nedostatočný

**Hodnotenie projektov -** vyhodnotenie projektu v súhrne **12 bodov**

a/ prezentácia vlastnej práce a získaných výsledkov – prezentácia projektu, obhajoba  spôsobu a formy  práce, obhajoba záverov a spôsobov riešení problémov,

b/ hodnotenie projektu    –    splnenie cieľa – 3 b.

                                    –    estetický vzhľad – 3 b.

 –    náročnosť práce – 3 b.

 –    prezentácia projektu – 3 b.

Jednotlivé zložky hodnotenia bodujeme v škále 1-3body. Výsledná klasifikácia sa odvíja od dosiahnutého percentuálneho bodového úspechu prevedeného na známku podľa uvedenej stupnice.

**Pri záverečnom – sumatívnom hodnotení žiaka v jednotlivých klasifikačných obdobiach má každá známka rovnakú váhu.**

1. **FYZIKA, CHÉMIA, BIOLÓGIA**

**Predmet kontroly**: dosiahnuté vedomosti, zručnosti a osvojené základné poznatky stanovené výkonovou časťou vzdelávacieho štandardu v jednotlivých ročníkoch ŠkVP

**Metódy a formy kontroly**: kontrola verbálnych, písomných a grafických prejavov žiaka

**Nástroje**: kontrolné práce, krátke previerky, laboratórne práce a praktické cvičenia, ústna odpoveď, aktivita žiaka (samostatná práca)

**Intervaly:**    **Testy a tematické písomky**– priebežne, po prebratí tematických celkov,

 minimálne 2x za polrok

**Kontrolné práce** – priebežne, podľa potreby, podľa uváženia pedagóga

**Laboratórne práce, praktické aktivity, merania, tabuľky, grafy, vyhodnotenia** – priebežne, podľa potreby min. 1x za polrok

**Projektová práca, prezentácie, jednoduché pokusy** – priebežne podľa

potreby, min. 1x za polrok

**Ústna odpoveď** – minimálne 1-krát za polrok

**Aktivita žiaka -** priebežne

**Kritériá, ukazovatele hodnotenia:** úroveň verbálnych prejavov žiaka

  úroveň písomných prejavov žiaka

  úroveň grafických prejavov žiaka

**Hodnotiaca škála**:  - bodová stupnica pri všetkých písomných aj ústnych prejavoch

100% – 90%      – 1 (výborný)

89% – 75%        – 2 (chválitebný)

74% – 50%        – 3 (dobrý)

49% – 25%        – 4 (dostatočný)

24% – 0%          – 5 (nedostatočný)

**Hodnotenie laboratórnych prác a projektov -** tematické okruhy projektov

***Laboratórne práce a praktické aktivity – hodnotiace kritéria:***

( 1 ) -  veľmi pekná práca – ak žiak zapíše po odbornej stránke všetky požadované úlohy  správne, na vyučovacej hodine pracoval precízne, presne, dodržiaval pravidlá bezpečnosti pri práci

( 2 ) - pekná práca – žiak splní danú úlohu s menšími chybami v nákrese, popise, tabuľke ,vo výpočte urobí chybu alebo nezapíše príslušné jednotky použitých fyzikálnych veličín, pracoval zanietenie s menšími nepresnosťami pri práci

( 3 ) - dobrá práca – žiak urobil laboratórnu prácu, alebo praktickú aktivitu, no protokol obsahuje závažné chyby vo výpočte, nákrese, popise, tabuľke, nesprávne vzorce a zle vyvodené závery, prípadne chýbajúce časti zo zápisu protokolu alebo pracoval v skupine s menším podielom pri pokusoch

( 4 ) - vyhovujúca práca – veľké nedostatky v praktickej aktivite a tiež v teoretickom spracovaní

( 5 ) - žiak neodovzdal laboratórnu prácu.

***Projektová práca:***

Vyhodnotenie projektu v súhrne **18bodov**

a/ **prezentácia** vlastnej práce a získaných výsledkov – prezentácia projektu, obhajoba  spôsobu a formy  práce, obhajoba záverov a spôsobov riešení problémov,

b/ **hodnotenie** projektu   –  **splnenie cieľa**

                                      –  **estetický vzhľad**

 –  **zaujímavosť**

–   **náročnosť práce**

–   **praktickosť a funkčnosť**

–   **prezentácia projektu**

Jednotlivé zložky hodnotenia bodujeme v škále 1-3 body. Sumár bodov tvorí známku na základe bodovej stupnice.

Pri skupinovej práci berieme skupinu ako jednotlivca.

**Pri záverečnom – sumatívnom  hodnotení žiaka v jednotlivých klasifikačných obdobiach má každá známka v 5. – 9. ročníku rozdielnu váhu.**

**Hodnotenie
    Tematické písomky, testy  - váha -** 3x
**Ústne odpovede, krátke previerky, merania, tabuľky, grafy   - váha -** 2x
**Projekty, prezentácie, názvoslovie  - váha -** 1x
**Jednoduché pokusy, aktivita, váha -** 0,5x

1. **MATEMATIKA**

**Predmet kontroly**: dosiahnuté vedomosti, zručnosti a osvojené základné poznatky stanovené výkonovou časťou vzdelávacieho štandardu

**Metódy a formy kontroly**: kontrola verbálnych, písomných a grafických prejavov žiaka

**Nástroje**: štvrťročné písomné práce ( školské úlohy), kontrolné práce, päťminútovky, testy, ústna odpoveď

**Intervaly**: štvrťročné písomné práce – štvrťročne

       kontrolné práce – podľa potreby, po prebratí tematických celkov

päťminútovky – priebežne, podľa potreby (slúžia na spätnú väzbu)

**Kritériá, ukazovatele hodnotenia**:

 -    ***úroveň verbálnych prejavov žiaka***: ústne odpovede – cielené skúšanie žiaka pri tabuli,

 krátke odpovede počas vysvetľovania, precvičovania a overovania učiva

- ***úroveň písomných prejavov žiaka*** – hodnotené známkou podľa bodovej stupnice

- ***úroveň grafických prejavov žiaka*** - hodnotené známkou podľa bodovej stupnice: presné

 meranie, pomenovanie geometrických útvarov, geometrické zapisovanie údajov (postup pri

 rysovaní, označovanie priamok a útvarov), priestorová orientácia, úhľadnosť, estetickosť

 (čistota práce, hrúbka čiar)

**Hodnotiaca škála**:  prijatá bodová stupnica vyjadrená percentuálne

**100% - 90%    -     1 (výborný)**

**89% - 75%       -    2 (chválitebný)**

**74% - 50%       -    3 (dobrý)**

**49% - 25%       -    4 (dostatočný)**

**24% - 0%         -    5 ( nedostatočný)**

Počet písomných 45 minútových prác ( 4 štvrťročné písomné práce), kontrolné práce po tematických celkoch v rozsahu 45 minút. Päťminútovky  majú pre žiakov motivačný charakter a ich počet je na uvážení vyučujúceho pedagóga. V 5. ročníku žiaci píšu vstupnú písomnú prácu, ktorá má informatívny charakter, vyhodnocuje sa percentuálne.

**Pri záverečnom – sumatívnom  hodnotení žiaka v jednotlivých klasifikačných obdobiach má každá známka rozdielnu váhu.**

 § **štvrťročné písomné práce** – 3x

 § **kontrolné práce** - 2x

 § **krátke previerky, ústne odpovede, dlhodobý projekt** - 1x

 § **aktivita** – 0,5x

1. **INFORMATIKA**

Hodnotiť sa budú praktické zadania úloh, referáty a projekty. Pri praktických aktivitách využívať slovné hodnotenie praktických zručnosti s dôrazom na samostatnosť a správnosť vypracovaných praktických zadaní.

**Kritériá, ukazovatele hodnotenia**:

-    verbálne prejavy – vysvetliť a zaradiť pojmy programy WORD, EXCEL, Power Point

-    prezentačné práce – porozumenie zadanej úlohy, estetickosť, náročnosť, použitie funkcií, vyhľadávanie informácií

-    prídavné zariadenia – vymenovať a práca s nimi

**Hodnotiaca stupnica**:

100% – 90% – 1 ( výborný )

89% – 75% – 2 ( chválitebný )

74% – 50% – 3 ( dobrý )

49% – 25% – 4 ( dostatočný )

24% – 0% – 5 ( nedostatočný )

**Motivačné hodnotenie** – známkovaná aktivita žiakov známkou výborný za výnimočnú prácu

**Kontrolné hodnotenie** – hodnotenie praktickej samostatnej práce, hodnotenie projektov.

**Pri záverečnom – sumatívnom  hodnotení** žiaka v jednotlivých klasifikačných obdobiach má každá známka rovnakú váhu.

1. **HUDOBNÁ VÝCHOVA**

 **Hodnotiť postoj žiaka k hudbe, jeho formujúce sa názory na svet, ktorý ho obklopuje, jeho estetické úsudky, snahu vzdelávať sa v hudbe a zlepšovať svoje hudobné prejavy**.

Pri hodnotení, priebežnej i súhrnnej klasifikácii, sa uplatňuje primeraná náročnosť a ***pedagogický takt*** voči žiakovi, jeho výkony sa hodnotia komplexne, berie sa do úvahy vynaložené úsilie žiaka a v plnej miere sa rešpektujú jeho ľudské práva.

Dôležitá je motivačná funkcia hodnotenia, a to najmä pri menej nadaných žiakov. Preto učiteľ musí brat ohľad na predpoklady, ambície, vkus a predchádzajúce výkony žiaka, teda brat do úvahy aj komparačnú funkciu hodnotenia, správne odhadnúť pomer ***danosti, snahy* a *záujmu*** o hudbu a hudobnú výchovu, až potom úroveň

hudobných činnosti a vedomostí. Hodnotenie HV vyžaduje osobný, diferencovaný prístup učiteľa k žiakovi.

**Forma hodnotenia:**

– ťažiskovou formou hodnotenia je slovné hodnotenie výkonu a vedomosti žiaka na základe pozorovania

**Metódy, formy a prostriedky**:

• sledovaním stupňa rozvoja individuálnych osobnostných predpokladov a nadania,

• sústavným pozorovaním hudobných prejavov žiaka a jeho pozornosti na vyučovaní –

*neodporúča sa vyžadovať sólový hudobný výkon žiaka*, úroveň hudobných činnosti sledujeme v skupinách,

• hodnotením reakcie žiaka na hudbu slovom, pohybom, prípadne výtvarným prejavom,

• ústnym preverovaním úrovne vedomostí o hudbe (odporúča sa od 5. ročníka ZŠ) hlavne pri hudobných činnostiach,

• v prípade mimoriadne nadaného alebo zaostalého žiaka rozhovormi so žiakom a zákonnými zástupcami žiaka.

**Kritériá hodnotenia:**

Kritériá hodnotenia sú vypracované v súlade s kompetenciami a je potrebné, aby učiteľ pri hodnotení mal tieto kompetencie (uvedené v učebných osnovách predmetu) a ich postupné dosahovanie na zreteli.

Učiteľ u žiaka hodnotí **primerane veku:**

a) **priebeh vytvárania postojov**:

– záujem o hudobné činnosti a o hudobné umenie v rámci edukačných úloh,

– schopnosť spolupracovať pri kolektívnych hudobných prejavoch a edukačných úlohách,

– schopnosť posúdiť svoj výkon (hudobné prejavy a vedomosti) a výkon spolužiakov,

b) **priebeh získavania zručnosti a spôsobilostí**:

– žiak spieva na základe svojich dispozícií intonačné čisto, rytmicky presne so zodpovedajúcim výrazom, pritom využíva získané spevácke, intonačne a sluchové zručností a návyky,

– orientácia v grafickom zázname jednohlasnej melódie,

– hra a tvorba jednoduchých rytmických sprievodov k piesňam na detských hudobných nástrojoch a hrou na telo,

– orientácia v znejúcej hudbe na základe dominujúcich výrazových prostriedkov hudby a ich funkcií,

– pochopenie veku primeraných hudobných diel a schopnosť zážitky verbalizovať a zdôvodniť,– integrácia a transfer hore uvedených zručnosti a spôsobilostí pri realizácií hudobnodramatických činnosti,– aktivita a prístup k hudobným činnostiam a k poznávaniu umenia,

c) **priebeh získavania hudobných vedomostí:**

– vedomosti z oblasti hudobnej kultúry a prvkov hudobnej náuky súvisiacich s preberanými edukačnými úlohami,

– poznanie najvýraznejších slovenských folklórnych regiónov, ich typické piesne a tance, slovenské zvykoslovie,

– poznanie mien najvýznamnejších slovenských a svetových hudobných skladateľov a ich najznámejšie diela, vedieť ich zaradiť do štýlových období.

Orientačný opis naplnenia kritérií vo vzťahu ku škále hodnotenia **hudobnej výchovy**

 V 5.– 8. ročníku vyučovací predmet hudobná výchova je neklasifikovaný.

Žiakovi, ktorý je v niektorom vyučovacom predmete neklasifikovaný (nehodnotený), sa na vysvedčení a v katalógovom liste uvádza namiesto klasifikačného stupňa alebo slovného hodnotenia slovo:

* + 1. absolvoval, ak sa žiak aktívne zúčastňoval na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,
		2. neabsolvoval, ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval,
		3. neabsolvoval, ak žiak na vyučovacej hodine nepracoval, nevie uplatniť svoje vedomosti a zručnosti ani na podnet učiteľa; celkové hodnotenie takého žiaka je neprospel.

**Pod aktívnou účasťou podľa bodu 1a v jednotlivých predmetoch je potrebné rozumieť nasledovné aktivity a činnosti:**

Žiaci sú počas výchovno – vzdelávacieho procesu pozitívne motivovaní k práci povzbudením, pochvalou, príp. odporučením k zlepšeniu práce. Vedení sú k aktívnej účasti na hodinách a ku kladnému vzťahu k predmetu.

1. **VÝTVARNÁ VÝCHOVA**

**Predmet kontroly**: dosiahnuté zručnosti, prístup a samostatnosť žiaka

**Metódy a formy kontroly**: kontrola grafických prejavov žiaka, postojov, zručnosti

**Nástroje** : obrazy, objekty, priestorové riešenia, vyjadrenie fantázie, predstáv a reality

**Intervaly**: nie je nutné známkovať každú prácu a každý výkon žiaka, žiak by mal byt hodnotený v rámci každého metodického radu

**Kritériá, ukazovatele hodnotenia**: priebeh vytvárania postojov ( prístup, otvorenosť, cieľavedomosť, záujem)

priebeh získavania zručnosti ( technické zručnosti, formálne zručnosti, mentálne spôsobilosti )

priebeh získavania vedomostí (znalosť materiálov, techník, pochopenie výtvarného diela)

schopnosť realizácie výsledného artefaktu

**Forma hodnotenia:**

– ťažiskovou formou hodnotenia je slovné hodnotenie výkonu a vedomosti žiaka na základe pozorovania

Nehodnotíme len (alebo v prvom rade) výsledok činnosti, ale celý proces a prístup žiaka v rámci procesu.

Hodnotenie vo VYV má v prvom rade funkciu pozitívne motivovať žiaka a usmerniť jeho osobnostný vývoj.

Pri hodnotení je potrebné:

* brať ohľad na schopnosti žiaka, jeho nadanie, ambície a vkus
* porovnávať výkon žiaka s jeho predchádzajúcimi výkonmi
* zohľadniť osobitosti každého žiaka

**9. TELESNÁ VÝCHOVA**

 Predmet telesná a športová výchova poskytuje základné informácie o biologických, fyzických a sociálnych základoch zdravého životného štýlu. Žiak si v ňom rozvíja schopnosti a osvojuje vedomosti, zručnosti a návyky, ktoré sú súčasťou zdravého životného štýlu nielen počas školskej dochádzky, ale i v dospelosti. Osvojí si zručnosti a návyky na efektívne využitie voľného času a zároveň vedomosti o zdravotnom účinku osvojených zručností a návykov.

Všeobecným cieľom telesnej a športovej výchovy ako vyučovacieho predmetu je umožniť žiakom rozvíjať kondičné a koordinačné schopnosti na primeranej úrovni, osvojovať si, zdokonaľovať a upevňovať pohybové návyky a zručnosti, zvyšovať svoju pohybovú gramotnosť, zvyšovať všeobecnú pohybovú výkonnosť a zdatnosť, prostredníctvom vykonávanej pohybovej aktivity pôsobiť a dbať o  zdravie, vytvárať trvalý vzťah k pohybovej aktivite, telesnej výchove a športu s ohľadom na ich záujmy, predpoklady a individuálne potreby ako súčasť zdravého životného štýlu a predpokladu schopnosti celoživotnej starostlivosti o vlastné zdravie.

**Kritériá hodnotenia** sú vypracované v súlade s kompetenciami a je potrebné, aby učiteľ pri hodnotení mal tieto kompetencie (uvedené v učebných osnovách predmetu) a ich postupné dosahovanie na zreteli.

 **Forma hodnotenia**

Formou hodnotenia je **slovné hodnotenie** praktických výkonov žiaka.

1. **TECHNIKA**

Hodnotenie žiakov ako nevyhnutná súčasť výchovno-vzdelávacieho procesu má motivačnú, informatívnu, komparatívnu a korekčnú funkciu. Hodnotenie sa považuje za akt objektívnej spätnej väzby, motivačný a výchovný prostriedok, ako aj prostriedok pozitívneho podporovania zdravého sebaobrazu žiaka.

Charakter predmetov vyžaduje hodnotiť postoj žiaka k práci, jeho formujúce sa názory na svet, ktorý ho obklopuje, jeho environmentálne úsudky, snahu vzdelávať sa v oblasti technickej výchovy a zlepšovať svoje manuálne zručnosti. Pri hodnotení priebežnom i súhrnnom , sa uplatňuje primeraná náročnosť a pedagogický takt voči žiakovi, jeho výkony sa hodnotia komplexne, berie sa do úvahy vynaložené úsilie žiaka a v plnej miere sa rešpektujú jeho ľudské práva. Napriek tomu citlivé rozlíšenie, pomenovanie a uznanie úrovne pracovných činností a vedomostí je pre žiaka a jeho osobnostný vývoj veľmi dôležité.

 Hodnotenie predmetov technickej výchovy, techniky a sveta práce je špecifické, pretože musí zohľadniť špecifický prínos technickej výchovy k vzdelanostnému rastu a formovaniu osobnosti žiaka. Žiak si musí osvojiť teoretické vedomosti, musí ich vedieť uplatniť v praxi a hodnotí sa snaha manuálnu prácu vykonať zodpovedne. Dôležitá je motivačná funkcia hodnotenia, a to najmä pri menej nadaných žiakov. Preto učiteľ musí brať ohľad na predpoklady, ambície, predchádzajúce výkony žiaka, teda brať do úvahy aj komparačnú funkciu hodnotenia, správne odhadnúť pomer danosti, snahy a záujmu o prácu a technickú výchovu. Aktuálny výkon žiaka hodnotíme vzhľadom na jeho možnosti, aktívny postoj k manuálnej práci a kvalitu získania teoretických vedomostí. Hodnotenie technickej výchovy vyžaduje osobný, diferencovaný prístup učiteľa k žiakovi.

 **Forma hodnotenia**

 Formou hodnotenia je **slovné hodnotenie** výkonu a vedomostí žiaka.

Podklady na hodnotenie výchovno-vzdelávacích výsledkov žiaka získava učiteľ priebežne. Žiak ovláda teoretické vedomosti prebraté na vyučovacích hodinách, praktické činnosti vykonáva zodpovedne, primerane svojmu veku, fyzickým možnostiam.

Učiteľ analyzuje výsledky rôznych činností žiaka vrátane aplikovania osobných a sociálnych kompetencií pri činnosti a jeho prosociálneho správania, hodnotením reakcie žiaka na prácu slovom, pohybom, prípadne iným prejavom.

 **Kritériá hodnotenia**

 Kritériá hodnotenia sú vypracované v súlade s kompetenciami a je potrebné, aby učiteľ pri hodnotení mal tieto kompetencie (uvedené v učebných osnovách predmetu) a ich postupné dosahovanie na zreteli.

 V predmete Technika a technická výchova hodnotí učiteľ okrem získaných teoretických poznatkov tiež výrobok vyhotovený žiakom a to jeho estetickú stránku, presnosť a funkčnosť výrobku.

V predmete Svet práce hodnotí praktickú činnosť žiakov a vytvorenie prezentácie v PowerPointe.

 Učiteľ u žiaka hodnotí primerane veku priebeh vytvárania postojov: – záujem o pracovné činnosti, teoretické vedomosti a o estetizáciu životného prostredia – schopnosť spolupracovať pri kolektívnych prácach, – schopnosť posúdiť svoj výkon a vedomosti, výkon spolužiakov.

 Ďalej priebeh získavania zručností a spôsobilostí: – žiak si osvojí teoretické vedomosti na požadovanej úrovni, – svoje vedomosti dokáže uplatňovať pri praktických zručnostiach primeraných jeho veku, – tvorivo pristupuje k manuálnym zručnostiam, – orientovať sa vie v jednoduchých technických výkresoch a podľa nich zhotoviť výrobok, – grafický prejav si zdokonaľuje, – podieľa sa na spoločných projektoch so spolužiakmi, – aktivita a postupne sa rozvíjajúci kladný prístup k práci, priebeh získavania technických vedomostí: – vedomosti z oblasti techniky, poľnohospodárstva a prvkov sveta práce súvisiacich s činnosťou človeka na Zemi, – poznanie najvýraznejších technických diel vo svete, na Slovensku, - poznanie technologických postupov, - poznanie poľnohospodárskych regiónov Slovenska, sveta a pestovanie jednotlivých plodín v nich, - vedieť technologické postupy pestovania plodín, ovocných drevín a chov zvierat mierneho pásma.

**Stupeň hodnotenia**

**V 5. – 8. ročníku je vyučovací predmety technika neklasifikovaný.**

 Žiakovi, ktorý je v niektorom vyučovacom predmete neklasifikovaný (nehodnotený), sa na vysvedčení a v katalógovom liste uvádza namiesto klasifikačného stupňa alebo slovného hodnotenia slovo:

**Absolvoval**: žiak spĺňa kritériá - je usilovný, vytrvalý, pracuje primerane svojmu veku, prevažne samostatne, alebo s pomocou učiteľa, tvorivo a pohotovo uplatňuje svoje zručnosti, vedomosti v úlohách - dokáže vyjadriť veku primerané postoje, názory a manuálne zručnosti. N**eabsolvoval** : žiak nespĺňa kritéria , nespolupracuje s učiteľom, nejaví záujem o predmet.

 **11**. **ETICKÁ VÝCHOVA, NÁBOŽENSKÁ VÝCHOVA**

Na hodinách sledujeme cyklické rozvíjanie osobnosti žiaka, rešpektujeme dynamiku dlhodobého a postupného rozvoja sociálnych zručností. Vyzdvihujeme a zdôrazňujeme úspechy v prosociálnom cítení.

**Metódy a formy hodnotenia**

* komunikácie, rozhovory a diskusie
* vyhľadávanie zdrojov v encyklopédiách a na internete
* tímová práca a kooperácia učenia
* projekty
* rolové úlohy
* riešenie problémov -konštruktivistická metóda, problémové úloh

 **Kritériá hodnotenia - priebežne hodnotíme:**

* práca žiaka na hodine
* práca s pracovným zošitom a úprava zošitov
* aktivita na hodine
* vlastná iniciatíva žiaka
* podiel žiaka na vytváraní pozitívnej klímy v triede

Hlavný dôraz kladieme na všestranný a harmonický rozvoj osobnosti žiaka, na rozvoj a podporu jeho individuality pri rešpektovaní a akceptácií druhých spolužiakov.

Dbáme o pravidelné a priebežné slovné hodnotenie žiaka ako jednotlivca a žiaka ako člena skupiny s cieľom posilnenia silných stránok jeho osobnosti, ktoré spájame s jeho vlastným sebahodnotením. Zároveň sa zameriavame sa aj na rozvoj emocionálnej zložky osobnosti žiaka.

**Známkou nehodnotíme,** nakoľko sa v prevažnej miere jedná o zážitkové učenie.

Žiakovi, ktorý je v niektorom vyučovacom predmete neklasifikovaný (nehodnotený), sa na vysvedčení a v katalógovom liste uvádza namiesto klasifikačného stupňa alebo slovného hodnotenia slovo:

**absolvoval**, ak sa žiak aktívne zúčastňoval na vyučovacom procese daného predmetu alebo ak bol žiak prítomný na vyučovacej hodine, aj keď zo závažných objektívnych dôvodov nepracoval,

**neabsolvoval**, ak žiak zo závažných dôvodov nemohol vykonávať požadované intelektuálne a motorické činnosti, a preto sa na vyučovacom predmete ospravedlnene nezúčastňoval.

**12.MLADÝ ZÁCHRANÁR**

Predmet Mladý záchranár zahŕňa prevenciu pred negatívnymi javmi, ochranu a záchranu človeka - **bezpečnostnú gramotnosť** - schopnosť jedinca empaticky rozpoznať problém, pochopiť ho a konať tak, aby pri svojej činnosti v škole i mimo nej robil len premyslené činnosti prospešné sebe, svojim blízkym s prihliadnutím na prevenciu pred prípadnými negatívnymi javmi ohrozujúcimi zdravie a život. V prípade dopadu týchto javov na človeka, vedel zaujať adekvátne stanovisko a činnosť na odvrátenie ďalších rizík, zodpovedajúcich potrebám jeho života a života iných.

Hlavným cieľom tohto predmetu je prostredníctvom riešenia úloh imitujúcich reálny problém,sa vedieť rýchlo a správne rozhodovať. Vedieť posúdiť správnosť preventívno-bezpečnostných opatrení a riešení. V čase výskytu reálnej hrozby, alebo ohrozenia života človeka, alebo skupiny ľudí vedieť adekvátne a odborne reagovať na odvrátenie fatálnych následkov ohrozenia.

Poznať zásady prvej pomoci, čím sa zvyšuje nádej na záchranu toho najcennejšieho – ľudského života.

**Forma hodnotenia**

Formou hodnotenia je **slovné hodnotenie – aktívne absolvoval /absolvoval/ neabsolvoval.** Hodnotí sa výkon a vedomosti žiaka na základe pozorovania, do úvahy sa berie nielen správnosť a vhodnosť použitého riešenia, ale aj pokrok v nadobudnutých zručnostiach, kreativita, najmä však aktivitu a záujem žiaka o danú problematiku.

**13. TVORBA PROJEKTU A PREZENTAČNÉ ZRUČNOSTI**

Hodnotiť sa budú praktické zadania úloh, referáty a projekty. Pri praktických aktivitách využívať slovné hodnotenie praktických zručností s dôrazom na správnosť vypracovaných praktických zadaní, na verbálnu a neverbálnu stránku prezentácie.

**Kritéria, ukazovatele hodnotenia:**

* verbálne prejavy – estetika, zrozumiteľnosť, schopnosť argumentácie;
* neverbálne prejavy – gestikulácia, mimika, očný kontakt;
* prezentačné práce – porozumenie zadanej úlohe, využitie digitálnych technológií, vyhľadávanie informácií, kreativita;

**Hodnotiaca stupnica:**

100% - 90% - 1 (výborný)

89% - 75% - 2 (chválitebný)

74% - 50% - 3 (dobrý)

49% - 25% - 4 (dostatočný)

24% - 0% - 5 (nedostatočný)

**Motivačné hodnotenie** – známkovaná aktivita žiakov známkou výborný;

**Kontrolne hodnotenie** – hodnotenie praktickej práce a spôsobu jej prezentácie, hodnotenie projektov.

**Pri záverečnom – sumatívnom** **hodnotení žiaka** v jednotlivých klasifikačných obdobiach sa predmet klasifikuje **známkou**. Každá známka rovnakú váhu.

**14.PROFESIJNÁ ORIENTÁCIA**

Na hodinách sledujeme cyklické rozvíjanie osobnosti žiaka s hlavným zreteľom na výber SŠ ako súčasti prípravy na budúce povolanie.

Pri praktických aktivitách na hodinách prebieha hodnotenie zručností s dôrazom na samostatnosť a správnosť tvorby záverov z riešenia úloh. Za optimálne sa považuje hodnotenie so stručným komentárom k výkonu žiaka. Úroveň kombinovaných verbálnych, písomných, literárnych prejavov a komunikatívnych zručností je vhodné kontrolovať a hodnotiť prostredníctvom vlastnej prezentácie žiaka.

Metódy a formy hodnotenia

* komunikácie, rozhovory a diskusie
* vyhľadávanie zdrojov v encyklopédiách a na internete
* tímová práca a kooperácia učenia
* riešenie problémov -konštruktivistická metóda
* prezentačné zručnosti

 Kritériá hodnotenia - priebežne hodnotíme:

* práca žiaka na hodine – rozvoj jeho aktivity
* vlastná iniciatíva žiaka
* podiel žiaka na vytváraní pozitívnej klímy v triede

Predmet sa po schválení pedagogickou radou **neklasifikuje známkou**. Pri hodnotení na vysvedčení používame termín absolvoval/ aktívne absolvoval.